Cuneiform Tablet Kt 92/k 506 (AKT 11a 91)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR ù ili₅-we-da-ku a-na šu-IŠTAR qí-bi-ma um-ma a-šùr-ták-lá-ku bé-lúm-ba-ni ù ili₅-mì-tí-ma na-áš-pé-er-ta-kà kà-ra-am nu-ša-áš-me-ma a-dí ma-lá ù ší-ni-šu ni-im-ḫu-ur-šu-nu um-ma ni-nu-ma KÙ.BABBAR ú ṣí-ba-sú lá i-ma-i-id KÙ.BABBAR šé-bi-lá-ma ṭup-pì-ni lu ni-du-uk um-ma šu-nu-ma a-pu-ḫi-ni a-tù-nu ṣí-ib-tám tù-ṣa-ba i-na na-áp-tù ḫa-ra-nim KÙ.BABBAR nu-šé-ba-al ni-da-gal-ma ša-qá-al KÙ.BABBAR ma-sí-ir a-ma-kam ṭup-pá-am ša kà-ri-im da-na-am li-iq-a-ma ki-ma KÙ.BABBAR ša-áš-qú-li-šu-nu-ma ša-ḫu-ut ra-ma-ni-ni lu ni-pu-uš mì-ma a-na a-šùr-i-mì-tí lá i-dí-nu